GL ตีโป่งกำไร Q2/60 โต 32% หลังลูกหนี้ไซปรัสชำระเงินกู้ล่วงหน้า
GL ตีโป่งกำไร Q2/60 โต 31.67% มาที่ 337.69 ลบ. จากปีก่อน 256.48 ลบ. หลังลูกหนี้ไซปรัสชำระเงินกู้ล่วงหน้า ขณะที่งวด 6 เดือนมีกำไร 665.82 ลบ. โต 39.11% จากปีก่อน 478.64 ลบ.
15 ส.ค. 2560

บริษัท กรุ๊ปลีส จำกัด (มหาชน) หรือ GL รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น เนื่องจากรายได้ดอกผลเช่าซื้อในงบการเงินรวมเป็น 525.89 ล้านบาท เพิ่มขึ้น 33.61 ล้านบาท ขณะเดียวกันรายได้ดอกผลจากสินเชื่อแก่ผู้บริโภคโดยมีสินทรัพย์ค้ำประกันในงบการเงินรวมเป็น 39.37 ล้านบาท เพิ่มขึ้นจำนวน 12.41 ล้านบาท
ขณะที่รายได้ดอกเบี้ยจากสินเชื่อรายย่อยเพิ่มขึ้นทั้งจำนวน 6.22 ล้านบาท
อีกทั้งมีรายได้ดอกผลจากสินเชื่อเพื่อผู้บริโภครายย่อยภายใต้การจัดการสินเชื่อร่วมทางการเงิน เพิ่มขึ้นทั้งจำนวน 12.18 ล้านบาท สำหรับรายได้ดอกผลจากสินเชื่อเพื่อผู้บริโภครายย่อยภายใต้การจัดการสินเชื่อร่วมทางการเงิน เพิ่มขึ้นทั้งจำนวน 12.18 ล้านบาท และมีรายได้ดอกเบี้ยจากการให้กู้ยืมเป็น 125.99 ล้านบาท เพิ่มขึ้นจำนวน 10.27 ล้านบาท หรือ 8.88% พร้อมทั้งรายได้อื่นในงบการเงินรวมเพิ่มขึ้น 107.40 ล้านบาท หรือ 155.06% โดยเพิ่มขึ้นจาก 69.27 ล้านบาท เป็น 176.67 ล้านบาท ซึ่งประกอบด้วยกำไรจากอัตราแลกเปลี่ยน จำนวน 104.40 ล้านบาท
อนึ่งกำไรจากดอกเบี้ยที่ปรับเพิ่มขึ้นในไตรมาสดังกล่าว ส่วนหนึ่งมาจากการที่บริษัทได้รับการรับชำระเงินกู้คืนล่วงหน้าจากผู้กู้กลุ่มไซปรัสที่ได้จ่ายชำระคืนเงินให้กู้ยืมก่อนกำหนดรวมทั้งดอกเบี้ยค้างรับทั้งหมด ซึ่งคิดคำนวณจนถึงวันที่ชำระเงินคืนล่วงหน้าตามสัญญาเงินกู้จากผู้กู้กลุ่มไซปรัส เมื่อวันที่ 10 เม.ย.ที่ผ่านมา โดยได้รับชำระผ่านทางการโอนเงินเข้าบัญชีธนาคารของ GLH จำนวน 12 ล้านเหรียญสหรัฐอเมริกาคิดเป็นจำนวนเงินประมาณ 414 ล้านบาท